Въпреки ниския си бюджет, „"Марти"“ е големия победител на 28-ата церемония по връчване на наградите „Оскар“, където е номиниран за отличието в 8 категории, печелейки четирите основни приза: най-добър филм, най-добър режисьор, най-добър сценарий и най-добра главна мъжка роля за изпълнението на Ърнест Боргнайн. Произведението е удостоено и с престижната награда „Златна палма“ от фестивала в Кан, превръщайки се във втория филм, след „"Изгубеният уикенд"“ (1945), който печели едновременно приза от Кан и „Оскар“.